**AKTIVNOSTI
Delegacija u Interparlamentarnoj uniji
XII saziv (3. avgust 2020 – 1. avgust 2022)**

* Predsednik Narodne skupštine Ivica Dačić učestvovao na 143. sednici skupštine Interparlamentarne unije, u Madridu, od 26. do 30. novembra 2021. godine. U završnom delu 143. skupštine IPU učestvovali su i članovi stalne delegacije Narodne skupštine u IPU dr Milorad Mijatović, Jelena Mijatović, Olivera Ognjanović i Ivana Popović.
* Član stalne delegacije Narodne skupštine u IPU dr Milorad Mijatović učestvovao 27. novembra 2021. godine, na sastanku Grupe za Kipar Interparlamentarne unije.
* Predsednik Narodne skupštine Ivica Dačić obratio se na klimatskom skupu Interparlamentarne unije, 7. novembra 2021. godine, u Glazgovu.
* Predsednik Narodne skupštine Ivica Dačić, učestvovao na Petoj svetskoj konferenciji predsednika parlamenata, u organizaciji Interparlamentarne unije, od 7. do 9. septembra 2021. godine, u Beču.
* Članovi stalne delegacije Narodne skupštine u Interparlamentarnoj uniji Mladen Grujić, Jelena Mijatović i dr Milorad Mijatović učestvovali su, 24. i 25. maja 2021. godine, na sastanku Glavnog saveta IPU, koji se održao u okviru 142. skupštine IPU, od 24. do 27. maja 2021. godine. Predsednik Narodne skupštine i šef delegacije u Interparlamentarnoj uniji Ivica Dačić obratio se parlamentarcima IPU tokom generalne debate Skupštine IPU, 26. maja 2021. godine.
* Član stalne delegacije Narodne skupštine u Interparlamentarnoj uniji dr Milorad Mijatović učestvovao je, 9. marta 2021. godine, na sastanku Grupe pomagača za Kipar Interparlamentarne unije, koji je održan u virtuelnom formatu.
* Član stalne delegacije u Interparlamentarnoj uniji dr Milorad Mijatović učestvovao je 9. decembra 2020. godine na Trećem stručnom okruglom stolu pod nazivom „Izazovi i prilike u parlamentarnom monitoringu i evaluaciji“. Okrugli sto je održan putem video linka u organizaciji IPU i Parlamenta Ugande.
* Narodni poslanici Mladen Grujić i dr Milorad Mijatović, učestvovali su 26. oktobra 2020. godine, na virtuelnom sastanku geopolitičke Grupe 12+ IPU, na kojem su se predstavili kandidati za mesto predsednika ove Grupe.
* Narodni poslanik Mladen Grujić učestvovao je 21. oktobra 2020. godine, na virtuelnom sastanku IPU, na kome su se delegacijama članicama predstavili kandidati za predsednika IPU.
* Narodni poslanici Mladen Grujić i dr Milorad Mijatović, učestvovali su 19. oktobra 2020. godine, na virtuelnom sastanku geopolitičke Grupe 12+ IPU, na kojem se glasalo za kandidata za predsednika IPU iz ove Grupe.